[{"text_idx": "#000000", "text": "Mwy o drenau i Aberystwyth?"}, {"text_idx": "#000002", "text": "Fe wyr fy nghyfeillion fod gen i rhyw hoffter o drenau. Nid hoffter yn yr ystyr mod i\u2019n treulio p\u2019nawniau Sadwrn yn steshon Amwythig yn nodi rhifau trenau ond hoffter o ran eu rhinwedd fel trafnidiaeth gyhoeddus effeithiol a chyfforddus... wel ar y prif leiniau beth bynnag. Mae fy hoffter o deithio ar dre\u0302n yn deillio maen debyg o\u2019r ffaith mod i\u2019n dioddef o mild clostrophobia. Dwi\u2019n mynd i deimlo\u2019n rhwystredig a gofidus tra\u2019n teithio ar fws oherwydd nad oes modd i chi symud o gwmpas yn rhydd, mynd i\u2019r lle chwech ayyb... i\u2019r graddau y medr dyn ar dre\u0302n. Hefyd mae peth hanes gennyf o salwch teithio ac oherwydd hynny gwella genna i deithio ar dre\u0302n. Yn ychwanegol waeth i mi gyfaddef mod i\u2019n cael teithio ar dre\u0302n yn weddol egsiting, o bosib oherwydd mae dim ond lond dwrn o weithiai\u2019r flwyddyn yr af i ar dre\u0302n."}, {"text_idx": "#000003", "text": "Mae unrhyw un sydd wedi ceisio cyrraedd Aberystwyth neu dianc o Aberystwyth ar dre\u0302n yn gwybod yn iawn fod y linell i Aberystwyth ymysg, os nad y gwaethaf ym Mhrydain. Dim ond bob dwy awr mae tre\u0302n (a dim ond unwaith y diwrnod ar y penwythnos!) a phan ddaw honno bydd yn hen un disel araf a brwnt. Problem arall yw\u2019r ffaith mae dim ond un lein sydd felly ar bob taith rhaid aros rhyw ddeng munud (er llawer mwy weithiau) mewn \u2018passing loop\u2019 ger Caersws i dre\u0302n y cyfeirid arall oddiweddyd! Yn y bo\u0302n mae eisiau buddsoddi sylweddol ar y lein er budd economi y canolbarth."}, {"text_idx": "#000004", "text": "Chwa o awyr iach felly oedd darllen yn y Cambrian News wythnos yma am fwriad y cwmni trenau newydd Wrexham, Shropshire and Marylebone Railway Company (WSMR) o brynu etholfraint \u2018franchise\u2019 llinell Cambrian o\u2019r Amwythig i Aberystwyth ac i Bwllheli. Nid oes modd rhoi mwy o drenau na rhai cyflymach ar y linell eto oherwydd fod angen buddsoddi arian er mwyn cryfhau seiliau\u2019r linell a gosod mwy o \u2018passing loops\u2019. Mae Network Rail wedi gosod y cynllun o A\u0302\u00a315 miliwn gerbron Llywodraeth y Cynulliad er mwyn gweithredu\u2019r gwelliannau. Pe bae y Llywodraeth i ariannu\u2019r prosiect is-adeiledd bwysig yma yna byddai WSMR yn rhoi cynnig, wedi i\u2019r gwaith adeiladu gael ei gwblhau, i redeg trenau cyflymach a mwy aml ar y linell ac o bosib byddai Arriva o ganlyniad i\u2019r is-adeiledd gwell yn medru gwella eu gwasanaeth nhw ar hyn y linell."}, {"text_idx": "#000005", "text": "Gresyn na fyddai Llywodraeth Llafur wedi buddsoddi arian Amcan 1 o\u2019r cychwyn cyntaf ar brosiectau is-adeiledd sylweddol fel hon yn hytrach na\u2019i wario ar ddwsinau o brosiectau llai. O fuddsoddi\u2019r arian ar Is-Adeiledd mi buasai prosiectau a chwmni\u0308au yn elwa ac byddai economi y Gorllewin yn elwa i greu Cymru gryfach."}, {"text_idx": "#000006", "text": "Cytuno\u2019n llwyr ar sawl pwynt.\nDwinna\u2019n hoffi trenau yn fwy na unrhyw modd arall o drafnidiaeth. Er fodon ddrud ac yn niwsans weithia!\nDwin trafeilio oleia unwaith y mis ar drenau, i Lerpwl gan fwyaf a man gallu cymryd rhywle rhwng 4 ac 8 awr i mi. Un tren sydd rhaid i mi fethu a man ychwanegu 2 awr i\u2019n nhaith oherwydd y trenau i Aberystwyth. Grrr!"}, {"text_idx": "#000008", "text": "Dwinna\u2019n hoffi trenau yn fwy na unrhyw modd arall o drafnidiaeth. Er fodon ddrud ac yn niwsans weithia!"}, {"text_idx": "#000009", "text": "Dwin trafeilio oleia unwaith y mis ar drenau, i Lerpwl gan fwyaf a man gallu cymryd rhywle rhwng 4 ac 8 awr i mi. Un tren sydd rhaid i mi fethu a man ychwanegu 2 awr i\u2019n nhaith oherwydd y trenau i Aberystwyth. Grrr!"}]